**Nacionalna biblioteka Kine** (kineski: , neformalno **Pekinška javna biblioteka**) centralna je biblioteka u Narodnoj Republici Kini koja se nalazi u glavnom gradu Pekingu. Sa svojom golemom kolekcijom od 35,181.472 tomova (decembar 2015) najveća je biblioteka u celoj Aziji i jedna od 5 najvećih na svetu. Biblioteku dnevno posećuje oko 13,000 čitalaca. Biblioteka pohranjuje najveću svetsku kolekciju kineske literature i istorijskih dokumenata. Gotovo polovica svih knjiga objavljenih pre Johanna Gutenberga i njegove štamparske prese čuva se u ovoj biblioteci. U svojoj zbirci biblioteka ima preko 12 miliona časopisa i knjiga na stranim jezicima.

Prethodnica Nacionalne biblioteke Kine bila je Imperijalna biblioteka u Pekingu koja je osnovana 9. septembra 1909. godine od strane vlasti za vreme dinastije Ćing. Formalno je otvorena 1912. godine nakon Hsinhajske revolucije. 1916. stekla je status depozitarne biblioteke. U julu 1928. naziv joj je promenjen u *Nacionalnu Peiping biblioteku* koji je naknadno promenjen u naziv *Nacionalna biblioteka*.

Istorija
--------

Najranije istorijske reference o bibliotekama zapadnog tipa u kineskoj civilizaciji dolaze iz tekstova Lin Zexua iz 1839. godine i Wei Yuana iz 1843. godine, obe prevedene iz zapadnih izvora. U kasnom XIX veku u kontekstu nekoliko poraza od strane zapadnih sila carska dinastija je poslala više misija u inostranstvo kako bi izučavale zapadnu kulturu i institucije. Više članova tih misija beležilo je svoja iskustva sa posetama javnim bibliotekama beležeći i kako one privlače veliki broj čitalaca. Novinar Liang Qichao je nakon propasti Reforme stotinu dana 1898. godine iz egzila pisao o Javnoj biblioteci u Bostonu i Biblioteci Univerziteta u Chicagu, hvaleći činjenicu da korisnici nisu krali knjige koje su posuđivali iz biblioteka. Član jedne druge misije koji je poslan u inostranstvo da proučava moderno političko uređenje primetio je efikasnost u posuđivanju knjiga u Kongresnoj biblioteci u Sjedinjenim Američkim Državama.

1906. godine guverer provincije Hunan u formalnom je eseju na klasičnom kineskom caru predstavio nameru osnivanja provincijske biblioteke u njezinom glavnom gradu Čangši.

Povezano
--------

* Univerzitet u Pekingu
* Kineski klasici

Izvori
------

1. 1 2 3 4  „Biblioteke sveta: Nacionalna biblioteka Kine, 3/9". Radiotelevizija Srbije. Pristupljeno 4. novembar 2016.
2. ↑  „The National Library of China: Overview of Library Collections". Nacionalna biblioteka Kine. Arhivirano iz originala na datum 2012-12-09. Pristupljeno 4. novembar 2016.
3. ↑  „International Dictionary of Library Histories, urednik David H. Stam". Routledge. Pristupljeno 4. novembar 2016.
4. ↑  „Libraries". Gov.cn. Arhivirano iz originala na datum 2017-01-28. Pristupljeno 4. novembar 2016.

Vanjske veze
------------

***Nacionalna biblioteka Kine*** na Wikimedijinoj ostavi

* (`zh`) www.nlc.gov.cn

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 126033716
* LCCN: no2001051712
* ISNI: 0000 0001 2152 4522
* GND: 10005426-2
* SUDOC: 112791085
* BNF: cb14012773j (podaci)
* NLA: 36591857
* NDL: 00792082
* NKC: ko2004253102
* BNE: XX5426062
* CiNii: DA13241837

 |